stanford-oval/wikipedia huggingface dataset:
Jessica Fox
Ura

Foxin ura alkoi kahdeksanvuotiaana Persil-mainoselokuvassa Espanjassa. Sen jälkeen hän näytteli musikaaleissa Sound of Music, Les Misérables ja Oliver!. Fox opiskeli Redroofs Theatre Schoolissa Maidenheadissa. Myöhemmin hän oli yksi The Muppet Christmas Carol -elokuvan näyttelijöistä. Hieman myöhemmin hänen uransa televisiossa eteni rooleilla sarjoissa The Angel of Nitshill Road, May and June, Trial and Retribution ja The Bill. The Phoenix and the Carpet -sarjassa hän näytteli pääroolia, Antheaa.
Sittemmin Fox näytteli "tuhmaa mutta mukavaa" Enid Nightshadea The Worst Witch -sarjassa.
Myöhemmin hän alkoi näytellä saippuasarjoissa kuten Crossroads sekä lastensarjassa Powers.
Heinäkuusta 2005 asti Fox on näytellyt Nancy Haytonia brittiläisessä saippuasarjassa Hollyoaks.
Yksityiselämä

Foxilla on vanhempi sisko Hannah, joka toimii draaman opettajana Thomas Bennett Community Collegessa West Sussexissa.
Aiheesta muualla

Jessica Foxin virallinen nettisivu (Arkistoitu – Internet Archive)
Jessica Fox Internet Movie Databasessa. (englanniksi)
Johan Skjoldborg

Johan Skjoldborg
Johan Martinus Nielsen Skjoldborg [sgjolbor] (1861–1936) oli tanskalainen kirjailija. Hän kirjoitti maahenkisiä teoksia, jossa kuvasi etenkin Jyllannin rahvasta ja talonpoikaiselämää. Hän kertoi pienviljelijöiden kohtaamista ongelmista, mikä sai jotkut tanskalaiset pienviljelijät rakentamaan hänelle kunnia-asunnon. Skjoldborg toimi myös työläisten elinehtojen parantamiseksi.
Skjoldborg oli paitsi kirjailija, myös opettaja. Hän käsittelee myöntätuntoisesti maalaisväestöä ja sen huonoa yhteiskunnallsita asemaa. Hänen läpimurtoromaaninsa oli Taistelujen mies (En stridsman, 1936). Myöhemmin hän siirtyi menneisyyden romantisointiin. Hän julkaisi 1934–1935 muistelmat Min mindebog.
Teoksia

En Stridsmann (1896, suom. Taistelun mies)
Gyldholm (1902, suom.)
Bjerregaarden (1904)
Nye Mænd (1917, suom. Uusia miehiä)
Lene (1928, suom. Leena huutolaistyttö)
Teoksia > Suomennetut teokset

Gyldholm, suom. Helmi Setälä, Helsinki: Otava 1903 Sarja: Otavan romaanisarja, 20
Uusia miehiä, suom. Lauri Sauramo, Helsinki: Edistysseurojen kustannus 1919
Taistelun mies, suom. Siiri Siegberg, kirjailijan esittelyn kirjoittanut Hannes Gebhard. Porvoo: WSOY 1928
Leena, huutolaistyttö, suom. Impi Sirkka, Porvoo: WSOY 1930
Aiheesta muualla

Kuvia tai muita tiedostoja aiheesta Johan Skjoldborg Wikimedia Commonsissa
Johan Skjoldborg Projekt Runebergissa
Finlands Jord, kirjoitus kokoelmassa Matkailumainokset Finlands Jord: Et rejseminde, verkossa (norjaksi) (pdf)
João Paulo

| Henkilötiedot |
| --- | --- | --- |
Koko nimi: Sérgio Luís Donizetti
Syntymäaika: 7. syyskuuta 1964 (ikä 60)
Syntymäpaikka: Campinas, Brasilia
Kansalaisuus:  Brasilia
Pelipaikka: Hyökkääjä
Pituus: 171 cm
Seurat
| Vuodet | Seura | O (M) |
| 1982-1989 1989-1994 1994 1995 1995 1996 1996 1997 1998 1998 1999 1999-2000 2000 2001 2001-2002 2002 | Guarani Bari Vasco da Gama Ponte Preta Goiás Corinthians Paulista Sport Recife Bahia União São João Vitória Etti Jundiai União São João Mito HollyHock Alagoano União São João Guarani |  |
Maajoukkue
| 1987–1991 | Brasilia | 17 (4) |
João Paulo (s. 7. syyskuuta 1964 Campinas) on brasilialainen entinen jalkapalloilija.
Jalkapallomaajoukkue

João Paulo debytoi Brasilian maajoukkueessa 1987. Hän on pelannut 17 maaottelua ja tehnyt niissä neljä maalia.
José María de Heredia

José María de Heredia
José María de Heredia (22. marraskuuta 1842 – 3. lokakuuta 1905) oli runoilija. Hän syntyi Kuubassa, mutta loi uransa Ranskassa, jonka kansalaisuuden hän sai vuonna 1893.
Vasta 1892 ilmestyi hänen 20 vuotta odotettu runokokoelmansa Les Trophées. Se sisältää lähinnä sonetteja, jotka voimakkaan kuvakielen muodossa käsittelevät suuria historiallisia hetkiä. Hän oli Ranskan akatemian jäsen vuodesta 1894.
Suomennettuja runoja

Ranskan kirjallisuuden kultainen kirja, toim. Anna-Maria Tallgren, WSOY 1934
Espanjan ja Portugalin kirjallisuuden kultainen kirja, toim. Tyyni Tuulio, WSOY 1954
Kaarlo Sarkia, Runot, WSOY 1944
Antonius ja Kleopatra, suom. Kaarlo Sarkia, teoksessa: Ranskan kirjallisuuden kultainen kirja ja Runot (Sarkia)
Teocalli de Cholula, suom. Tyyni Tuulio, teoksessa: Espanjan ja Portugalin kirjallisuuden kultainen kirja
Tulikukat, suom. teoksessa: Runot (Sarkia) ja Ranskan kirjallisuuden kultainen kirja
Uinti, suom. Kaarlo Sarkia, teoksessa: Runot (Sarkia) ja Ranskan kirjallisuuden kultainen kirja
Juomumoreeni

Juomumoreenit (engl. ribbed moraine) ovat ylhäältä katsoen epämääräisen muotoisia kumpuja, lyhyitä ja joskus mutkaisia. Niiden arvellaan syntyneen jäätikön repiessä vanhempia moreenimuodostumia hajalle. Syntyi moreenikenttä, jossa on satoja samansuuntaisia moreeniharjanteita ja joissa yksittäiset harjanteet ovat epäsäännöllisiä. Juomumoreenit ovat poikittain jäätikön virtaussuuntaa vastaan, mikä viittaa niiden syntyneen jäätiköitymisen viimeisessä vaiheessa. Niiden oletetaan syntyneen kun alustaansa jäätynyt pohja liukui jäätikön sulamisvaiheessa ja pohjalle kehittyi vetojännitys. On myös esitetty että kummut olisivat voineet syntyä Veiksel-jääkauden aikana vanhemmista moreenimuodostumista.
Juomumoreenit ovat lyhyitä, pitkänomaisia, 100–150 m leveitä ja 100–1 000 m pitkiä, 5–15 m korkeita kumpareita. Pitkien selänteiden seassa näkyy 10–15 m:n korkuisia kumpuja. Moreeniaines on jäätikön pohjamoreenin tapaista, mutta lajittunutta ainestakin on. Juomumoreenimuodostuman pinta on kivinen.
Mannerjäätikköä vastaan poikittaiset juomumoreenit kuuluvat kumpumoreeneihin. Tunnetuin juomumoreenien alatyyppi puolestaan on Rogen-moreeni. Mannerjäätikön reuna-alueilla ja nykyisillä vuoristojäätiköillä ne ovat täysin tuntemattomia.
Suomen lisäksi juomumoreenia löytyy Ruotsista ja Kanadasta Nova Scotiasta sekä suurilla kentillä Hudsoninlahden länsipuolelta.
Jonathan Moss

| Jonathan Moss |
| --- | --- |

Henkilötiedot
Koko nimi:  Jonathan Moss
Syntynyt: 18. lokakuuta 1970 Sunderland, Englanti
Jalkapallotuomari
Lempinimi:  Jon
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2005– 2011– | The Football League Englannin valioliiga |  |  |

Jonathan Moss (s. 18. lokakuuta 1970 Sunderland) on englantilainen jalkapalloerotuomari. Hän on tuominnut Englannin valioliigassa vuodesta 2011 alkaen. Siviiliammatiltaan Moss on rehtori.
The Football Leaguessa Moss teki debyyttinsä jo kaudella 2005–2006. Englannin valioliigassa hän teki debyyttinsä tammikuussa 2011. Vuonna 2015 hän tuomitsi FA Cupin finaalin Arsenalin ja Aston Villan välillä. Hän on tuominnut myös kaksi FA Youth Cupin finaalia.
Moss sai osakseen paljon kritiikkiä huhtikuussa 2016 Leicester Cityn ja West Ham Unitedin välisessä Englannin valioliigan ottelussa. Hän tuomitsi otteluissa kevyin perustein Leicesterin Jamie Vardylle ulosajon sekä yhden rangaistuspotkun kummallekin joukkueelle.
Juomuhilsa

| Juomuhilsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Sillikalat Clupeiformes
Alalahko::  Clupeoidei
Heimo::  Kupusillit Dorosomatidae
Suku::  Hilsa  Regan, 1917
Laji::  kelee
Kaksiosainen nimi
 Hilsa kelee  Cuvier, 1829 
Synonyymit
 Clupea sinensis Bloch, 1795  Clupeonia blochii Valenciennes, 1847  Alosa brevis Bleeker, 1848  Alausa kanagurta Bleeker, 1852  Alausa brachysoma Bleeker, 1853  Alosa malayana Bleeker, 1866  Clupea platygaster Günther, 1868  Clupea durbanensis Regan, 1906  Macrura kelee Fowler, 1941  Macrura brevis Munro, 1967 
Katso myös
   Juomuhilsa Wikispeciesissä   Juomuhilsa Commonsissa 
Infobox OKNimi-testi OKIUCN-testi OK: 
Juomuhilsa (Hilsa kelee) on Intopasifista merialutta asuttava kupusillien heimon kalalaji.
Juomuhilsa on suhteellisen pieni, tyypillisesti noin 16-senttinen rannikkovesien kala, jonka levinneisyys ulottuu eteläisestä Afrikasta ainakin Indonesiaan ja Hongkongiin idässä. Se on paikoin tärkeä kalastuskohde ja ruokakala.
Jonathan Moffett

| Jonathan Moffett |
| --- | --- |
 Moffett vuonna 2018.
Henkilötiedot
Koko nimi:  Jonathan Philipp Moffett
Syntynyt: 17. marraskuuta 1954 (ikä 69) New Orleans, Louisiana, Yhdysvallat
Ammatti:  muusikko
Puoliso:  Myra Moffett
Muusikko
Taiteilijanimi:  Sugarfoot
Aktiivisena:  1979–
Soittimet:  rummut, perkussiot
 Nimikirjoitus
Aiheesta muualla
Moffett Store
  [ Muokkaa Wikidatassa ] [ ohje ]  
Jonathan Philip "Sugarfoot" Moffett (s. 17. marraskuuta 1954 New Orleans, Louisiana) on yhdysvaltalainen rumpali ja musiikkituottaja. Hänet tunnetaan rumpalina muun muassa Michael Jacksonille, Madonnalle, Princelle ja Elton Johnille.
Moffettin ura alkoi, kun hän keväällä 1979 pääsi viime hetken koe-esiintymiseen The Jacksons -yhtyeen rumpaliksi, mistä hän sai paikan. Hän osallistui yhtyeen Destiny-maailmankiertueelle vuosina 1979–1980. Vuonna 1985 hänestä tuli myös Madonnan rumpali. Moffett soitti Michael Jacksonin yhtyeessä aina hänen kuolemaansa asti.
Moffett on naimisissa Myra Moffettin kanssa. Pari on avioitunut vuonna 2021.
Käännös suomeksi
Kansallinen kipinä

| Kansallinen kipinä |
| --- | --- |

Kirjailija:  Olli Immonen
Kieli:  suomi
Kustantaja:  Kiuas Kustannus
Julkaistu:  2017
Sivumäärä:  244
ISBN:  978-952-7197-06-6

Löydä lisää kirjojaKirjallisuuden teemasivulta
Kansallinen kipinä on Perussuomalaisten kansanedustaja Olli Immosen esikoiskirja, joka julkaistiin vuonna 2017. Teoksessa Immonen kertoo näkemyksiään muun muassa maahanmuutosta, Euroopan unionista, islamista, nationalismista ja suomalaisen kulttuurin perusteista. Kirjan koostaminen kesti Immosen mukaan noin vuoden ajan ja kirjoitustaukoineen kolme vuotta.
Kansallinen liitto (Tšad)

Kansallinen liitto (ransk. Union nationale) on tšadilainen puolue. Vuoden 2002 parlamenttivaaleissa puolue sai yhden edustajapaikan.[lähde? ]
Kansallinen liitto

Kansallinen liitto on:
Kansallinen liitto (Norja), Nasjonal Alliansen, norjalainen puolue
Kansallinen liitto (Portugali), portugalilainen puolue
Kansallinen liitto (Tšad), tšadilainen puolue
Ukrainan kansallinen liitto, ukrainalainen kansallissosialistinen, puolisotilaallinen liike.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kansallinen liitto”, voi hakea sivunnimihaulla, laajalla sivunnimihaulla tai tekstihaulla.
Jouni Vento

| Jouni Vento> Henkilötiedot |
| --- | --- |
Syntynyt: 9. heinäkuuta 1966 (ikä 58)  Rautjärvi
Kansalaisuus:   Suomi
Jääkiekkoilija
Pelipaikka:  Puolustaja
Maila:  Right
Pituus:  174 cm
Paino:  75 kg
Seurat:  FoPS, Porin Ässät, Herning IK,   Kassel Huskies, Düsseldorfer EG,   Kiekko-67, TuTo, Herlev Hornets
Jouni Vento (s. 9. heinäkuuta 1966 Rautjärvi) on suomalainen entinen jääkiekkoilija.
Vento edusti kahdeksan kauden ajan kasvattajaseuraansa Forssan Palloseuraa jääkiekon I-divisioonassa ennen siirtymistään SM-liigaan ja Porin Ässien joukkueeseen. Hän pelasi neljän kauden aikana 179 SM-liigaottelua tehopistein 15+45=60. Playoffs-otteluita hänelle kertyi 22 (1+5=6).
Vento pelasi myös useita vuosia Saksan ja Tanskan jääkiekkoliigoissa. Pelaajauransa jälkeen hän on muun muassa toiminut juniorivalmentajana Turun Palloseurassa.
Vennon poika Eetu Vento on myös jääkiekkoilija.
Saavutukset

Tanskan mestaruus 1995, 2001, 2003
Jussi Ala-Nikkola

Jussi Ala-Nikkola (s. 4. elokuuta 1977 Ilmajoki) on uransa lopettanut suomalainen pesäpalloilija.
Ala-Nikkola edusti koko uransa Superpesiksessä Koskenkorvan Urheilijoita. Hän saavutti kaksi SM-pronssia kaudella 2003 ja kaudella 2007. Hän pelasi yhden Itä-Länsi-ottelun vuonna 1999. Hän pelasi ulkokentällä lukkarina tai polttolinjassa ja sisäpelissä kotiuttajana. Ala-Nikkola pelasi 275 Superpesiksen runkosarjaottelua. Näissä hän löi 11 kunnaria ja 154 tavallista juoksua, toi 49 juoksua ja sai 645 kärkilyöntipistettä. Ala-Nikkola pelasi 64 Superpesiksen ylemmän loppusarjan ottelua. Näissä hän löi 26 tavallista juoksua, toi 13 juoksua ja keräsi 120 kärkilyöntipistettä. Ala-Nikkola pelasi 16 Superpesiksen alemman loppusarjan ottelua. Näissä hän löi seitsemän tavallista juoksua, toi kolme juoksua ja keräsi 39 kärkilyöntipistettä.
Kaksivyöseitikki

| Kaksivyöseitikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Cortinariaceae
Suku::  Seitikit Cortinarius
Laji::  bivelus
Kaksiosainen nimi
 Cortinarius bivelus  (Fr.) Fr. 
Katso myös
   Kaksivyöseitikki Commonsissa 
Infobox OKNimi-testi OK: 
Kaksivyöseitikki (Cortinarius bivelus) on seitikkien Telamonia-sektioon kuuluva sienilaji. Se on yleisväritykseltään vaaleanruskea, ja sillä on vaalea kierteinen seittimuodostuma jalan ympärillä, mistä tulee vaikutelma kahdesta vyöstä tai kahdesta renkaasta. Helttoja on runsaanlaisesti ja ne ovat väriltään hieman punertavanruskeita. Malto muuttuu keltaiseksi vahingoittuneista kohdista. Jalka paksunee hieman tyveä kohti. Lakin pinta ei ole limainen. Maku ja haju ovat miedot, mutta ruoaksi sientä ei suositella. Laji on suhteellisen vaikea erottaa valkovillaseitikistä (Cortinarius laniger). Kaksivyöseitikki vaikuttaa viihtyvän koivun seurassa.
Aiheesta muualla

Laji.fi: Kaksivyöseitikki (Cortinarius bivelus)
Euroopan unionin virkamiestuomioistuin

Euroopan unionin virkamiestuomioistuin oli Euroopan unionin yksi tuomioistuimista, jonka toiminta lakkasi 1.9.2016. Sen tehtävä oli ratkaista ensimmäisenä oikeusasteena unionin henkilöstön riita-asioita, joihin kuuluvat sekä työsuhde- ja sosiaaliasiat. Tuomioistuin käsitteli noin 140 tapausta vuodessa. Sen tuomiovallan piiriin ei kuulunut kuitenkaan kansallisten virastojen henkilöstö.
Virkamiestuomioistuimeen kuului seitsemän tuomaria ja muutamia tilapäisiä tuomareita. Varsinaisen tuomarin kauden pituus oli kuusi vuotta, joka voitiin toistaa. Tuomarit nimitti Euroopan unionin neuvosto. Vapaa virka oli ensin julkisessa haussa, jonka jälkeen unionin tuomiostuimen nykyisitä ja entisitä jäsenistä ja muista oikeusoppineista koostuva seitsenhenkinen komitea antoi lausuntonsa neuvostolle. Virkamiestuomioistuimen tuomarit valitsivat joukostaan presidentin kolmen vuoden kaudelle, joka voitiin myös uusia.
Virkamiestuomioistuin käsitteli tapauksensa yleensä kolmen tuomarin jaostoissa. Joissakin tapauksissa se voi myös toimia yhden ja viiden tuomarin jaostoissa tai vaikeissa tapauksissa myös kaikki tuomarit käsittävässä täysistunnossa.
Virkamiestuomioistuimen presidentti oli ennen lakkautustaan belgialainen Sean Van Raepenbusch, vuodesta 2011 lähtien.
Euroopan vakuutus- ja lisäeläkeviranomainen

| Euroopan vakuutus- ja lisäeläkeviranomainen > EIOPA |
| --- | --- |

 Viraston pääkonttori Frankfurtissa.
Perustettu:  2011
Tyyppi:  Erillisvirasto
Toimivalta:  Euroopan unioni
Sijainti:  Frankfurt am Main, Saksa
Johtaja:  Fausto Parente
Työntekijöitä:  200
Aiheesta muualla
Sivusto
Euroopan vakuutus- ja lisäeläkeviranomainen on Euroopan unionin erillisvirasto, jonka tarkoitus on antaa Euroopan unionin toimielimille tehokkaan ja vakaan finanssijärjestelmän ylläpitämiseen liittyvää neuvontaa.
Kaihon karnevaali

| Kaihon karnevaali Tuure Kilpeläinen & Kaihon Karavaani |
| --- | --- | --- |

Kokoelmalevyn tiedot
 Julkaistu: 3. marraskuuta 2017
 Tyylilaji: pop
 Levy-yhtiö: Warner Music
Listasijoitukset
  10. (albumilista)    4. (fyysinen albumilista)
Tuure Kilpeläisen & Kaihon Karavaanin muut julkaisut
| Surusilmäinen kauneus 2016 | Kaihon karnevaali 2017 | Paluu paratiisiin 2020 |
Kaihon karnevaali on TuureKilpeläinen ja Kaihon Karavaani -yhtyeen kokoelma-albumi. Se julkaistiin 3. marraskuuta 2016.
Kappaleet > CD1

Tässä menee vielä hetki – 3.06
Kaihon karavaani saapuu – 0.53
Valon pisaroita – 3.16
Ystävänpäivä – 4.16
Autiosaari – 3.32
Hyvä, paha, ruma mies – 4.15
Surusilmäinen kauneus – 3.48
Pelko pois – 4.17
Ajatuksen voima – 5.18
Kanna mukanasi unelmaa – 3.53
Sinä olet vapaa – 3.46
Ikuinen ihastus – 4.14
Hymyilevä Apollo – 4.40
Unkarinsyreenit – 4.08
Eloon! – 3.45
Sairasloma – 4.14
Yksinäisen miehen puku (Lapuan Live 01.08..2015) – 4.40
Kappaleet > CD2

Kai surra saan – 4.10
Lohtu – 3.00
Bonsaipuu – 4.48
Tahtoisin, tahtoisin – 4.49 (feat. Yona)
Heikot ja vahvat naiset – 3.34
Vaeltava aave – 4.01
Kastanjanainen – 4.45
Oi Onnenmaa – 3.46
Jäähyväiset – 4.56
Kesken jää – 3.48
Hamahelmisydän – 5.28
Irrallaan – 4.03
Manuela – 3.40
Pyyteetön rakkaus – 3.45
Henki puolellas on – 4.14
Tanssi minun kanssani – 3.53
Kaikkihan me halutaan taivaaseen – 4.47
Jonathan Motzfeldt

| Jonathan Motzfeldt |
| --- | --- |
 Motzfeldt valokuvattuna vuonna 2003
 Grönlannin pääministeri
 19.9.1997 – 14.12.2002 (II kausi) 1.5.1979 – 18.3.1991 (I kausi)  
Monarkki:  Margareeta II
Edeltäjä:  Lars Emil Johansen (II kausi) Hans Lassen (I kausi)
Seuraaja:  Hans Enoksen (II kausi) Lars Emil Johansen (I kausi)
Henkilötiedot
Syntynyt: 25. syyskuuta 1938  Qassimiut, Etelä-Grönlanti Tanska
Kuollut: 28. lokakuuta 2010 (72 vuotta)  Qaqortoq, Grönlanti, Tanska
Kansalaisuus:   tanskalainen –  grönlantilainen
Jonathan Motzfeldt (25. syyskuuta 1938 – 28. lokakuuta 2010) oli grönlantilainen poliitikko ja pappi. Hän kuului Siumut-puolueen perustajajäseniin vuonna 1971 ja toimi Grönlannin pääministerinä vuosina 1979–1991 ja 1997–2002. Hän syntyi vähäväkisessä Qassimiutin kylässä eteläisessä Grönlannissa.
Motzfeldtin vanhemmat olivat Kirsten o.s. Klemmensen (k. 1979) ja jääkäri Søren Motzfeldt (k. 1984). Hän meni 1992 naimisiin islantilaisen Kristjana Gudrun Gudmonsdóttirin (s. 1951) kanssa.
Suoritettuaan opettajatutkinnon Nuukissa 1960 Motzfeldt opiskeli vuoteen 1966 teologiaa Kööpenhaminan yliopistossa. Vuosina 1966–1979 hän työskenteli pappina Alluitsup Paassa ja Qaqortoqssa.
Kunnianosoituksia

Nersornaati (Grönlanti)
Dannebrogin ritarikunta (Tanska)
Norjan kuninkaallinen ansioritarikunta (Norja, 1987)
Motzfeldt oli myös valtio-opin kunniatohtori Alaskan yliopistossa.
Jozef Stümpel

| Jozef Stümpel |
| --- | --- |

Henkilötiedot
Syntynyt: 20. heinäkuuta 1972 (ikä 52) Nitra, Tšekkoslovakia
Kansalaisuus:   Slovakia
Jääkiekkoilija
Pelipaikka:  keskushyökkääjä
Maila:  oikea
Pituus:  191 cm
Paino:  99 kg
Seura
Seura:  MSK Ziar
Sarja:  2. hokejová liga SR
Pelaajaura
Pääsarjaura:  1990–
Aik. seurat:  HK Nitra (CŠL/SloEL)   Kölner Haie (Saksa/DEL)   Providence Bruins (AHL)   Boston Bruins (NHL)   Los Angeles Kings (NHL)   HC Slovan Bratislava (SloEL)   HC Slavia Praha (ČEL)   Florida Panthers (NHL)   Barys Astana (KHL)   Dinamo Minsk (KHL)   Spartak Moskova (KHL)   Kärpät (SM-liiga)   HK Dukla Trenčín (SloEL)   HK 32 Liptovský (SloEL)   HK 96 Nitra (Slo-3)
NHL-varaus:  20. varaus, 1991 Boston Bruins
Jozef Stümpel (s. 20. heinäkuuta 1972 Nitra, Tšekkoslovakia) on slovakialainen jääkiekkoilija, pelipaikaltaan keskushyökkääjä. Hän pelaa Slovakian kolmannella sarjatasolla MSK Ziarissa. Stümpel on pelannut urallaan 957 ottelua NHL-liigassa.
Ura > Maajoukkue

| Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Kultaa | Ruotsi 2002 | jääkiekko |  |
|  Pronssia | Suomi 2003 | jääkiekko |  |
Maa:   Tšekkoslovakia
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Saskatchewan 1991 | jääkiekko |  |
Jozef Stümpel on edustanut Slovakiaa useissa arvoturnauksissa, hänen ensimmäinen arvoturnaus oli vuoden 1996 maailmancup, jolloin hänen joukkueensa putosi alkusarjassa. MM-tasolla Stümpel on ollut voittamassa Slovakian ainoata maailmanmestaruutta Ruotsissa 2002 ja lisäksi pronssia vuotta myöhemmin Suomessa. Hän sijoittui Suomen turnauksessa myös pistepörssin toiseksi maanmiehensä Zigmund Palffyn jälkeen kerättyään tehot 4+11=15. Hän on ollut mukana myös 2004, 2005, 2011 ja 2013 MM-turnauksessa, vuoden 2004 maailmancupissa ja 2002, 2006 ja 2010 olympialaisissa.
Slovakian uusi päävalmentaja Vladimir Vujtek ei valinnut Stümpelia Slovakian MM-joukkueeseen vuoden 2012 kisoihin, mutta 40-vuotias kokenut Stümpel palasi Slovakian maajoukkueeseen vuoden 2013 MM-kisoihin, Vujtekin nostettua hänet uudelleen maajoukkuerinkiin.
Aiheesta muualla

Stümpelin tilastot NHLPA:n sivuilla (Arkistoitu – Internet Archive)
Jozef Stümpel The Internet Hockey Databasessa (englanniksi)
João Palhinha

João Palhinha SC Bragan pelaajana Eurooppa-liigan karsintaottelussa elokuussa 2019.
João Maria Lobo Alves Palhinha Gonçalves (s. 9. heinäkuuta 1995 Lissabon) on portugalilainen jalkapalloilija, pelipaikaltaan puolustava keskikenttäpelaaja. Hän on pituudeltaan 190-senttimetrinen. Hän edustaa Saksan Bundesliigassa pelaavaa Bayern Müncheniä. Hän on pelannut Portugalin maajoukkueessa vuodesta 2021.
Seurajoukkueura

João Palhinha pelasi juniorina Sacavenensessa vuoteen 2012 ja siirtyi sitten Sportingiin. Hän aloitti pääsarjauransa lainalla Moreirensessa kaudella 2015–2016 ja Belenensesissa kaudella 2016–2017. Sportingissa hän pelasi ensimmäisen kerran pääsárjassa tammikuussa 2017, mutta kaudet 2018–2020 hän oli lainalla saman sarjan Bragassa. Kaudella 2020–2021 hän oli vihdoin Sportingin ykkösjoukkueen vakiokokoonpanossa; hän pelasi 32 liigaottelua, joista 28 ottelua avauskokoonpanossa. Seuraavalla kaudella hän pelasi 27 liigaottelua ja oli 23 kertaa avausksessa. Hän on kauden 2021–2022 loppuun mennessä pelannut Portugalissa kaikkiaan 164 pääsarjaottelua ja tehnyt niissä yhdeksän maalia. Hän voitti Portugalin-mestaruuden vuonna 2021 sekä Portugalin liigacupin Bragassa vuonna 2020 ja Sportingissa vuosina 2021 ja 2022. Hän pelasi sekä Mestarien liigassa että Eurooppa-liigassa kahdeksan ottelua.
Palhinha siirtyi heinäkuussa 2022 Englannin Valioliigaan nousseeseen Fulhamiin. Hän pelasi kaudella 2022–2023 Valioliigassa 35 ottelua, jotka kaikki avauskokoonpanossa, ja teki niissä kolme maalia. FA Cupissa hän teki maalin viidennen kierroksen ottelussa Leeds Unitedia vastaan. Hän pelasi kaudella 2023–2024 Valioliigassa 33 ottelua, joista 31 ottelua avauskokoonpanossa, ja teki niissä neljä maalia. Hän oli varoitustilin täyttymisen vuoksi poissa yhdestä ottelusta marraskuussa ja kahdesta peräkkäisestä ottelusta helmi-maaliskuussa; hän sai Valioliigassa kauden aikana 13 varoitusta.
Palhinha siirtyi heinäkuussa 2024 saksalaisseura Bayern Müncheniin.
Maajoukkueura

Palhinha pelasi Portugalin alle 18-, alle 19- ja alle 20-vuotiaiden maajoukkueissa. Hän pelasi kaksi ottelua alle 19-vuotiaiden EM-kilpailuissa 2014.
Palhinha pelasi Portugalin A-maajoukkueessa ensimmäisen kerran maaliskuussa 2021 kolmessa MM-karsintaottelussa, joista kolmannessa Luxemburgia vastaan hän sai peliaikaa jo yli 20 minuuttia ja teki joukkueensa kolmannen maalin. Kesän 2021 EM-kilpailuissa hän pelasi kolmannessa alkulohko-ottelussa Ranskaa vastaan toisen puoliajan tultuaan loukkaantuneen Danilo Pereiran tilalle vaihdosta kentälle ja avauskokoonpanossa 78 minuuttia tappiollisessa neljännesvälieräottelussa Belgiaa vastaan. Lokakuussa 2021 hän teki toisen A-maaottelumaalinsa MM-karsintaottelussa Luxemburgia vastaan. MM-kilpailuissa 2022 hän pääsi vaihdosta kentälle kolmessa alkulohko-ottelussa mutta ei pelannut enää jatkopeleissä. EM-kilpailuissa 2024 hän pelasi avauskokoonpanossa ensimmäisen jakson toisessa ja kolmannessa alkulohko-ottelussa sekä täyden peliajan neljännesvälierässä ja puolivälierässä. EM-kilpailujen 2024 loppuun mennessä hän on pelannut 31 A-maaottelua ja tehnyt niissä kaksi maalia.
Jonathan Maxwell

| Jonathan Dixon Maxwell> Henkilötiedot |
| --- | --- |
Syntynyt: 1864 Howard County, Indiana, Yhdysvallat
Kuollut: 8. maaliskuuta 1928 Tarrytown New York, Yhdysvallat
Jonathan Dixon Maxwell (1864, Howard County, Indiana – 8. maaliskuuta 1928, Tarrytown, New York) oli yhdysvaltalainen keksijä ja autoilun sekä ajoneuvojen valmistuksen pioneeri. Vuonna 1903 hän oli mukana perustamassa Maxwell-Briscoe -yhtiötä, josta myöhemmin muodostettiin Chrysler Corporation.